
Қарағанды облыстық мәслихатының құрылыс, көлік, 
тұрғын үй-коммуналдық шаруашылық және экология жөніндегі тұрақты комиссиясының кеңейтілген отырысының 
ХАТТАМАСЫ

Қарағанды қ.
2026 жылғы 27 тамыз 
Сағат 11.00

Төрағалық етуші:
Б.С. Досжанов – Қарағанды облыстық мәслихатының құрылыс, көлік, тұрғын үй-коммуналдық шаруашылық және экология жөніндегі тұрақты комиссиясының төрағасы, уақытша жұмыс комиссиясының басшысы.
Қатысқандар: Қарағанды облыстық мәслихатының депутаттары, Қарағанды облысының мемлекеттік органдары мен ұйымдарының өкілдері тізім бойынша.

КҮН ТӘРТІБІ

Қарағанды облыстық мәслихатының 2024 жылғы 25 қыркүйектегі XVIII сессиясының № 208 «Тұрмыстық қатты қалдықтарды жинау, сұрыптау және кәдеге жаратудың ұтымды және экологиялық қауіпсіз жүйесін ұйымдастыруға бағытталған шаралар туралы» шешімін 
орындау туралы.
(А.Н. Тазабеков, Д.Б. Ермекбаев, А.А. Байтілеуов, А.К. Жилкибаева, 
Р.С. Сергазинов, К.П. Ильницкий, А.Б. Самиев)

Мемлекеттік органдардың өкілдері: А.Н. Тазабеков, Д.Б. Ермекбаев,          А.А. Байтілеуов, А.К. Жилкибаева, Р.С. Сергазинов, К.П. Ильницкий,                      А.Б. Самиев Қарағанды облыстық мәслихатының 2024 жылғы 25 қыркүйектегі XVIII сессиясының №208 шешімінің орындалу барысы туралы ақпарат бойынша баяндама жасады:
- Шет, Ақтоғай, Осакаров, Нұра және Бұқар Жырау аудандарында тұрмыстық қатты қалдықтар полигондарын жобалау және салу, үлгілік жобаларды әзірлеу және қалдықтарды уақытша жинақтау пункттерін құру жағдайы туралы;
- 2024-2025 жылдары контейнерлерді сатып алуға және контейнерлік алаңдарды жайластыруға бағытталған, сәйкесінше, 1,4 млрд. теңге және 579 млн. теңге мөлшеріндегі бюджеттік қаржыландыру көлемі туралы, сондай-ақ облыстың контейнерлік паркінің теңгерімдік тиесілігі туралы;
- мемлекеттік экологиялық бақылау нәтижелері мен рұқсат етілмеген полигондарды жою бойынша жүргізіліп жатқан жұмыстар туралы (500 объект анықталды, оның 427-сі жойылды);
- Балқаш және Приозерск қалалары полигондарының санитарлық-эпидемиологиялық жай-күйі туралы, оның ішінде Приозерск қаласы полигонының меншік иесіне анықталған бұзушылықтарды жою мерзімін 2026 жылғы 31 қазанға дейін ұзарту туралы;
- контейнерлер мен қалдықтарды әкету мониторингінің ақпараттық жүйесін құру және тестілеу туралы (жүйені өнеркәсіптік пайдалануға енгізу 2026 жылғы қыркүйекке жоспарланған);
- Балқаш қаласының ескі полигонының астындағы жер учаскесін жалдау шартын бұзу туралы сот талқылауы, сондай-ақ жаңа полигонның меншік иесімен жүргізіліп жатқан жұмыстар туралы.
- «Таза Қазақстан» экологиялық бағдарламасы аясында қабылданып жатқан шаралар туралы, атап айтқанда Қарағанды облысы полиция департаментінің            30 000-нан астам әкімшілік хаттама жасауы, сондай-ақ халық арасында жүргізіліп жатқан түсіндіру жұмыстары туралы.

Депутаттар К.Б. Оспанова, Е.Т. Әбілдин, С.-М.Т. Казитов, А.Е.Карин пікір білдірді, олар Балқаш және Приозерск қалаларының контейнерлік паркін жаңарту жөніндегі іс шараларды қаржыландыруды ұлғайту мен 2027 жылға арналған бюджетті қалыптастыру кезінде тиісті шығыстарды көздеу туралы мәселені қарау қажеттігін атап өтті.
Мемлекеттік органдар тарапынан объектілерді белгіленген талаптарға сәйкес келтіруде қиындықтарға тап болған полигондардың меншік иелеріне әдістемелік сүйемелдеуді күшейту қажеттігіне назар аударылды. Атап айтқанда, 40 жыл бойы пайдаланылып келе жатқан Приозерск қаласының полигонына қатысты қосымша шаралар қабылдау қажеттігі атап өтілді.
Қолданыстағы полигондарда дезинфекциялық тосқауылдардың болмауы, сондай-ақ жеке секторды контейнерлермен қамтамасыз ету, оның ішінде қатты тұрмыстық қалдықтарды әкетуді жүзеге асыратын ұйымдардың тарифі есебінен бөліп төлеу не оларды сатып алуды қаржыландыру арқылы қамтамасыз ету мәселелері көтерілді. 
2016 жылдан бастап қолданылып жүрген қатты тұрмыстық қалдықтардың түзілуінің нақты көлемін ескере отырып, оларды жинақтау нормаларын қайта қарау, сондай-ақ халық саны 3-тен 10 мың адамға дейінгі ауылдық елді мекендер үшін қуаты аз полигондарға қойылатын талаптарды жетілдіру қажеттігі атап өтілді. 
Теміртау және Балқаш қалаларындағы экологиялық жағдайға, сондай-ақ облыстың әртүрлі мемлекеттік органдары ұсынған мәліметтердегі қаржыландыру көлемі мен заңдастырылған полигондар санына қатысты сәйкессіздіктерді жою қажеттілігіне ерекше назар аударылды.
Талқылау қорытындысы бойынша төмендегідей ҚАУЛЫ ҚАБЫЛДАНДЫ:
1. Қарағанды облыстық мәслихатының 2024 жылғы 25 қыркүйектегі XVIII сессиясының №208 шешімінің орындалуы туралы облыстың мемлекеттік органдарының ақпараты назарға алынсын.
2. Қарағанды облыстық мәслихатының 2024 жылғы 25 қыркүйектегі №208 XVIII сессиясының шешімі толық көлемде орындалмағанын атап өту қажет. 
3. Депутаттардың отырыс барысында айтылған ескертулері мен ұсыныстарын ескере отырып, «Қарағанды облыстық мәслихатының 2024 жылғы 25 қыркүйектегі XVIII сессиясының №208 «Қатты тұрмыстық қалдықтарды жинаудың, сұрыптаудың және кәдеге жаратудың тиімді және экологиялық қауіпсіз жүйесін ұйымдастыруға бағытталған шаралар туралы» шешімін орындау туралы» мәселе мен шешімнің жобасы Қарағанды облыстық мәслихатының тұрақты комиссияларының бірлескен отырысына және кезекті сессиясына енгізілсін. 
4. Табиғи ресурстар және табиғат пайдалануды реттеу басқармасы, облыстың қалалары мен аудандарының әкімдіктері:
4.1. Облыстық мәслихаттың кезекті сессиясының қарауына ұсынуды көздей отырып, жауапты орындаушыларды және нақты орындау мерзімдерін айқындай отырып, 2024 жылғы 25 қыркүйектегі №208 «Қатты тұрмыстық қалдықтарды жинаудың, сұрыптаудың және кәдеге жаратудың тиімді және экологиялық қауіпсіз жүйесін ұйымдастыруға бағытталған шаралар туралы» шешімді орындау жөніндегі іс-шаралардың егжей-тегжейлі жоспарын әзірлеп, бекітсін.
4.2. Қолданыстағы объектілерді кезең-кезеңімен заңдастыруды, полигондарды салу мен жаңғыртуды, сондай-ақ рұқсат етілмеген қоқыс үйінділерін жоюды көздейтін Қарағанды облысының қатты тұрмыстық қалдықтармен жұмыс істеу инфрақұрылымын дамыту картасын әзірлеп, бекітсін.
5. Энергетика және тұрғын үй-коммуналдық шаруашылық басқармасы мен Қарағанды облысы бойынша экология департаменті қаржыландыру көлемі, контейнерлер мен заңдастырылған полигондар саны бойынша қалалар мен аудандар әкімдіктері ұсынған мәліметтерді салыстырып тексеру жүргізсін, оларды келісуді қамтамасыз етсін және Қарағанды облыстық мәслихатына кезекті сессияның қарауына тиісті ақпаратты ұсынсын.
6. Табиғи ресурстар және табиғат пайдалануды реттеу басқармасы, Экономика және бюджеттік жоспарлау басқармасы, Приозерск қаласының әкімі, Балқаш қаласының әкімі қоршаған ортаны қорғау жөніндегі іс-шаралар жоспарын және 2027 жылға арналған бюджетті қалыптастыру кезінде Приозерск пен Балқаш қалаларының контейнерлік паркін жаңартуға, сондай-ақ Приозерск қаласының полигонын санитарлық және экологиялық талаптарға сәйкес келтіруге қаражат көздеу мүмкіндігін қарастырсын.
7. Ақпараттандыру, мемлекеттік қызметтер көрсету және архивтер басқармасы 2026 жылғы қыркүйекте контейнерлер мониторингінің ақпараттық жүйесін өнеркәсіптік пайдалануға енгізуді қамтамасыз етсін, жеке тұрғын үй құрылысы секторында пайдаланылатын контейнерлер және кепілдік міндеттемелер туралы мәліметтермен ақпараттық базаны толтыруды қамтамасыз етсін, жүйені полигондардың салмақтық жабдықтарымен интеграциялау мәселесін пысықтасын, сондай-ақ оны облыстың қалалары мен аудандарында одан әрі енгізуді қамтамасыз етсін.
8. Облыстың қалалары мен аудандарының әкімдіктеріне Энергетика және тұрғын үй-коммуналдық шаруашылық басқармасымен бірлесіп жылына екі рет, көктем және күз мезгілдерінде контейнерлердің пайдаланудан шығу себептерін айқындай отырып және өндірушілердің кепілдік міндеттемелерін орындауын қамтамасыз ету жөнінде шаралар қабылдай отырып, контейнерлік паркті тексеруді жүргізу ұсынылсын.
9. Энергетика және тұрғын үй-коммуналдық шаруашылық басқармасы облыстың қалалары мен аудандарының әкімдіктерімен бірлесіп, жеке сектор тұрғындарын қатты тұрмыстық қалдықтарды жинауға арналған контейнерлермен қамтамасыз ету тетігін, оның ішінде қатты тұрмыстық қалдықтарды әкету жөніндегі қызметтерге тариф есебінен оларды сатып алу мен орнатуды бөліп төлеу және қаржыландыру тетіктерін қолдана отырып пысықтасын.
10. Табиғи ресурстар және табиғат пайдалануды реттеу басқармасы Қарағанды облысы бойынша экология департаментімен бірлесіп Қазақстан Республикасының Құрылтайына саны 3-тен 10 мың адамға дейінгі ауылдық елді мекендер үшін қуаты аз полигондарға қойылатын талаптарды жетілдіру мен оңайлату, сондай-ақ Қазақстан Республикасының Экологиялық кодексіне тиісті өзгерістер енгізу туралы мәселені одан әрі пысықтау үшін саны 5 және 10 мың адам болатын елді мекендер үшін полигондардың үлгілік жобаларын әзірлеу жөнінде ұсыныстар дайындап жолдасын.
11. Табиғи ресурстар және табиғат пайдалануды реттеу басқармасы 2026 жылғы 15 қыркүйекке дейінгі мерзімде Қарағанды облыстық мәслихатына Шет, Ақтоғай, Осакаров, Нұра және Бұқар жырау аудандарындағы полигондар жобаларына мемлекеттік сараптама нәтижелері туралы ақпаратты, сондай-ақ үлгілік жобаларды бекіту мерзімдері туралы ақпаратты ұсынсын.
12. Қарағанды облысы бойынша экология департаменті бақылаудағы 73 рұқсат етілмеген қоқыс үйінділерін жою жөніндегі жұмыстардың аяқталуын қамтамасыз етсін. Облыстың қалалары мен аудандарының әкімдіктеріне рұқсат етілмеген полигондардың жүйелі түрде пайда болу орындарын айқындау және оларға бақылауды күшейту, оның ішінде бейнебақылау құралдарын орнату және пайдалану арқылы шаралар қабылдау ұсынылсын. «Горкомтранс» ЖШС полигонының жанындағы рұқсат етілмеген қоқыс үйінділері мәселесі бойынша Қарағанды қаласының ҮҚК ауданы тұрғындарының өтініштерін жеке қарауды қамтамасыз етсін.
13. Қарағанды облысы бойынша экология департаменті жұмыс істеп тұрған полигондарда дезинфекциялық тосқауылдардың болуын және олардың тиісінше жұмыс істеуін бақылауды қамтамасыз етсін, сондай-ақ жаңа полигондардың жобалық құжаттамасына экологиялық сараптама жүргізу кезінде жобаларда тиісті дезинфекциялық тосқауылдардың болуын ескерсін.
14. Балқаш қаласының әкіміне жаңа полигонды салмақтық жабдықтармен, сұрыптау желісімен және дезинфекциялық ванналармен жарақтандыру мерзімдерін айқындау, объектіге электр энергиясын жеткізуді қамтамасыз ету ұсынылсын.
15. Энергетика және тұрғын үй-коммуналдық шаруашылық басқармасы Табиғи ресурстар және табиғат пайдалануды реттеу басқармасымен, облыстың қалалары мен аудандарының әкімдерімен бірлесіп, облыстың қалалары мен аудандарында қалдықтардың нақты түзілу көлемін ескере отырып, 2016 жылы бекітілген қатты тұрмыстық қалдықтарды жинақтаудың қолданыстағы нормаларына талдау жүргізсін және халық саны, елді мекен типі және қалдықтардың нақты түзілу көлемін ескере отырып, талдау нәтижелері бойынша оларды өзектендіру мен саралау жөнінде ұсыныстар дайындасын. Жүргізілген талдау нәтижелері және дайындалған ұсыныстар туралы ақпаратты Қарағанды облыстық мәслихатына ұсынсын.
16. Қарағанды облыстық мәслихатының аппараты (Ә.И. Халтонов) Қарағанды облыстық мәслихатының құрылыс, көлік, тұрғын үй-коммуналдық шаруашылық және экология жөніндегі тұрақты комиссиясының кезекті отырысына қалдықтармен жұмыс істеу саласындағы проблемалық мәселелерді талқылау және тиісті ұсыныстар әзірлеу үшін қатты тұрмыстық қалдықтарды жинауды, әкетуді, сұрыптауды және қайта өңдеуді жүзеге асыратын ұйымдардың өкілдерін шақырсын.
17. Қарағанды облыстық мәслихатының аппараты (А. и. Халтонов), уақытша жұмыс комиссиясының хатшысы – Қарағанды облыстық мәслихаты аппаратының бас инспекторы (К. С. Шайкенов) бейінді комиссияның қаулысын, жиынтық қорытынды анықтаманы, қорытынды мен облыстық мәслихаттың кезекті сессиясының шешімі жобасын дайындау кезінде депутаттардың отырыс барысында айтылған ұсыныстары мен ұсынымдарының есепке алынуын қамтамасыз етсін.

Қаулы жобасы дауысқа салынды.
Дауыс бергендер:
«қолдаймын» –  бірауыздан;
«қарсы» – жоқ;
«қалыс қалғандар» – жоқ.

Қаулы бірауыздан қабылданды.


Қарағанды облыстық мәслихатының 
құрылыс, көлік, тұрғын үй-коммуналдық 
шаруашылық және экология жөніндегі 
тұрақты комиссиясының төрағасы                                                    Б.С. Досжанов 

